ศบค. ปิดเพิ่มอีก 10 รายการ สถานที่ประกอบกิจกรรม กิจการในพื้นที่ควบคุมสูงสุดและเข้มงวด
พญ.อภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. เน้นย้ำประชาชนในพื้นที่ควบคุมสูงสุดและเข้มงวด 13 จังหวัด ได้แก่ กรุงเทพฯ สมุทรสาคร นครปฐม นนทบุรี ปทุมธานี สมุทรปราการ สงขลา ปัตตานี นราธิวาส ยะลา ชลบุรี ฉะเชิงเทรา และพระนครศรีอยุธยา การเคลื่อนย้าย เริ่มมีการบังคับใช้มาตรการงดการเดินทางออกนอกพื้นที่ไปยังพื้นที่อื่น รวมถึงการบินพลเรือนที่ต้องงดบิน รถร่วมเอกชนหยุดดำเนินการ ยกเว้นกรณีจำเป็นที่ยังทำได้ เช่น การขนส่งน้ำมันเชื้อเพลิง ส่วนจังหวัดที่เป็นพื้นที่สีแดงเข้มเหมือนกันให้รถบริการขนส่งสาธารณะลงร้อยละ 50สำหรับกิจการที่ถูกปิดแล้ว ได้แก่ สถานบันเทิง ผับ บาร์ คาราโอเกะ หรือสถานที่อื่นที่มีลักษณะคล้ายกัน /สถานบริการอาบอบนวด/สนามชนไก่/สนามม้า/สนามมวย/สนามแข่งขันทุกประเภท/ โต๊ะสนุกเกอร์/ร้านเกมและร้านอินเทอร์เน็ต/โรงภาพยนตร์/สนามเด็กเล่น/สวนน้ำ/สวนสัตว์ นอกจากนี้ ยังปิดเพิ่มอีก 10 รายการ ตามข้อกำหนดที่ 28 ได้แก่ สนามกีฬาทุกประเภท ทั้งกีฬาในร่ม กีฬากลางแจ้ง สระว่ายน้ำ ลานกีฬา ศูนย์การแสดงสินค้า ศูนย์รวมทั้งศูนย์การเรียนรู้ ห้องสมุด พิพิธภัณฑ์ ศูนย์พัฒนาเด็กเล็ก ร้านเสริมสวย สวนสาธารณะ ส่วนสถานที่เปิดได้แต่ต้องอยู่ภายใต้เงื่อนไขควบคุมโรค ได้แก่ สถานรับเลี้ยงเด็กเฉพาะสถานที่รับเลี้ยงเด็กในโรงพยาบาล เฉพาะที่รับตัวไว้พักค้างคืน/สถานดูแลผู้สูงอายุเฉพาะรับตัวไว้พักค้างคืน/ ตลาดนัด ให้เปิดเฉพาะส่วนที่ขายอาหารหรือวัตถุดิบเพื่อการบริโภค ทั้งนี้หากพื้นที่ใดพบการแพร่ระบาดผู้ว่าราชการจังหวัดสามารถพิจารณาสั่งปิดได้ทันที และภายในระยะเวลา 14 วันหากสถานการณ์ดีขึ้นจะมีมาตรการผ่อนคลายตามมาส่วนสถานการณ์ผู้ติดเชื้อในต่างจังหวัด พบว่าส่วนใหญ่เป็นผู้ที่เดินทางจากพื้นที่ควบคุมสูงสุดและเข้มงวด ทำให้ยอดผู้ติดเชื้อในต่างจังหวัดเพิ่มสูงขึ้น ซึ่งกระทรวงสาธารณสุข รายงานว่าจำนวนเตียงในต่างจังหวัดเริ่มสูงขึ้นและมีแนวโน้มตึงตัว ดังนั้นหากต้องการเดินทางไปรักษาตัวที่ต่างจังหวัดผู้ป่วยจะต้องติดต่อโรงพยาบาลปลายทางไว้ก่อนและส่วนใหญ่ที่เดินทางไปต่างจังหวัดจะเป็นผู้ติดเชื้อที่ไม่มีอาการ ซึ่งการเดินทางไกลอาจทำให้ร่างกายอ่อนแอลงและมีอาการที่รุนแรงขึ้น จึงอยากให้อยู่กับที่ ไม่เดินทางข้ามจังหวัด รักษาตัว โดยการแยกกักในชุมชน หรือแยกกากที่บ้านจะดีกว่าพญ.อภิสมัย กล่าวว่า ในพื้นที่กรุงเทพฯและปริมณฑล พบการระบาดของเชื้อสายพันธุ์เดลต้า เกินกว่าร้อยละ 50 ในหลายจุด เช่น จตุจักร เขตบางรัก เขตคลองเตย เขตจอมทอง และเขตหลักสี่ ทำให้ กทม. พยายามจัดทีมป้องกันและแก้ไขปัญหา covid-19 เชิงรุกในชุมชน หรือ CCRT อย่างเร็วที่สุดเพื่อให้ผู้ป่วยเหล่านี้ได้รับการรักษาอย่างเร็วที่สุด โดยล่าสุดลงพื้นที่ตรวจไปแล้ว 4,538 คน ซึ่งวันที่ 20 ก.ค. วันเดียวตรวจไปแล้ว 383 คน พบติดเชื้อ 37 คน และนำเข้าสู่ระบบ home isolation แล้ว และมีผู้สัมผัสใกล้ชิดบุคคลกลุ่มนี้ 134 ราย เจ้าหน้าที่จึงแนะนำให้กักตัวอยู่ที่บ้านเช่นกัน เพราะการตรวจด้วยวิธี antigen test kit ถือว่ามีความแม่นยำต่ำ นอกจากนี้ยังมีการฉีดวัคซีนให้กลับประชาชนด้วย ทั้งนี้ ผอ.ศบค. เน้นย้ำว่าจะต้องไม่มีคนเสียชีวิตที่บ้านจากโรคโควิด -19 ดังนั้นเมื่อมีการเจ็บป่วยจะต้องนำเข้าสู่ระบบการรักษาโดยเร็วที่สุด จึงต้องมีการตรวจ antigen test kit ให้ครอบคลุมมากที่สุด โดย กทม. จึงพยายามเพิ่มจุดตรวจให้มากขึ้นสำหรับการจัดสรรเตียง กระทรวงสาธารณสุข และ กทม. พยายามจะเพิ่มศักยภาพการเปิดเตียง และ ICU สนาม ขณะนี้การแยกกักที่บ้าน และแยกกักในชุมชนมีเพิ่มมากขึ้น ซึ่งจะมีการเพิ่ม community isolation อย่างน้อย 50 เขตในกรุงเทพฯ เขตละ 1 - 2 แห่ง ซึ่งอาจจะทำให้เพิ่มเตียงได้อีก 5,000-20,000 เตียง ซึ่งขณะนี้สามารถจัดตั้งศูนย์พักคอยเพื่อการส่งต่อแล้ว 49 แห่ง ใน 47 เขต เปิดให้บริการแล้ว 19 แห่ง รับผู้ป่วยแล้ว 5,269 เตียงที่ประชุม ศปก.ศบค. ยังหารือถึงการให้วัคซีน การฉีดวัคซีนโดยเพิ่มให้สามารถฉีดวัคซีนกับหญิงตั้งครรภ์ด้วย โดยจะต้องตั้งครรภ์เกิน 12 สัปดาห์ ส่วนผู้ที่ไม่แน่ใจว่าจะตั้งครรภ์หรือไม่ขอให้ตรวจครรภ์ก่อน จึงจะเข้าไปรับการฉีดวัคซีนและการพิจารณาฉีดวัคซีนให้กับชาวต่างชาติ จะต้องเป็นคู่สมรสของคนไทย หรือทำงานอยู่ในประเทศไทย ซึ่งจะมีการเปิดให้ลงทะเบียนต่อไป รวมถึงกำลังพิจารณาฉีดวัคซีนให้นักเรียนไทยที่จะต้องเดินทางกลับไปศึกษาต่อในต่างประเทศด้วย